એમ છતાં રાઇટર-ડિરેક્ટર અલી અબ્બાસ ઝફરની આ ફિલ્મ કંટાળો નથી આપતી. એના સિલી જોક્સ પર પણ હસવું આવે, હીરોનાં સંઘર્ષ-દુ:ખ-પ્રેમ પોતીકાં લાગે. એનું એક કારણ છે ફિલ્મની સિમ્પ્લીસિટી. કોઈ બાળફિલ્મની જેમ એકેક ઇમોશન આપણને સિમ્પ્લીફાય કરીને સમજાવવામાં આવે. જેમ કે સુલતાન કોઈ કામ માટે ફાળો એકઠો કરતો હોય તો તેણે બૅન્કમાં અકાઉન્ટ ખોલાવવાને બદલે ઘરમાં એ નામ લખેલી પિગી બૅન્કનો કબાટ ભર્યો હોય. તે કોઈ પહેલવાનને હરાવે તો તેનો રિપ્લે પણ આવે. આવું સ્પૂનફીડિંગ આખી ફિલ્મમાં ભરચક છે. જો એને ઇગ્નોર કરો તો તમે સુખી.